Starea de sănătate a lui Alexei Navalnîi se deteriorează de la o zi la alta. Are febră și a fost testat pentru COVID-19.
Alexei Navalnîi afirmă că suferă de o tuse persistentă și are temperatură de 38,1 grade Celsius. Opozantul Kremlinului susține că trei persoane din închisoarea lui au fost diagnosticate recent cu tuberculoză. Alexei Navalnîi a intrat în greva foamei săptămâna trecută.
Criticul lui Vladimir Putin, Alexei Navalnîi, are simptome de COVID-19 și a fost testat pentru detectarea virusului, scrie ziarul Izvestia, citat de Reuters. Navalnîi a fost mutat pe o secție medicală, după ce a avut febră mare și tuse.Navalnîi a intrat în greva foamei săptămâna trecută și a acuzat personalul penitenciarului că i-a refuzat tratamentul adecvat pentru dureri acute de spate și picioare. Mai mult, el a transmis, prin avocații lui că a existat un focar de tuberculoză în secția sa.Politicianul în vârstă de 44 de ani, a cărui eliberare din închisoare a cerut-o Occidentul, a spus că trei persoane din secția sa au fost spitalizate cu tuberculoză."Dacă am tuberculoză, atunci poate voi scăpa durerile din spate și amorțeala din picioare. Ar fi frumos ", a scris el pe Instagram.Alexei Navanîi a spus că reprezentanții închisorii i-au măsurat temperatura, iar aceasta era 38,1 grade Celsius. El a mai spus că a avut o tuse urâtă.